טרגן נ' המוסד לביטוח לאומי - פסקדין
מיקומך באתר: עמוד ראשי >> חיפוש פסקי-דין >> טרגן נ' המוסד לביטוח לאומי
טרגן נ' המוסד לביטוח לאומי
47254-03-11
יאותה טרגן
1.ב"כ התובעת הגיש שאלות הבהרה רבות למומחית הרפואית, שלחלקן התנגדה ב"כ הנתבע בנימוק, כי יש עליהן תשובות בחוות דעת המומחית, או שהינן תאורטיות או היפותטיות, ואינן נובעות מחוות דעת המומחית, ובחלקן אף מתייחסות למחלות סרטן אחרות שמהן לא סבל המנוח ואין להן כל קשר לתיק הנוכחי.
היות וחלק מהשאלות רלוונטיות לצורך הדיון בתיק, על כן אני מתירה רק אותן.
2.על ד"ר עינת שיינר להשיב בכתב לבית הדין תוך 30 יום מהיום על השאלות שתפורטנה להלן.
א)בהחלטת העובדות נקבעו חשיפותיו התעסוקתיות של המנוח כך:
"במסגרת עבודתו במחצבה נחשף המנוח לאבק החציבה ולאבק הגיר וכן לפליטת מנועי הציוד הכבד, שעבד על סולר. כמו כן, נחשף המנוח לעשן ואדי הדיזל ממנוע הציוד הכבד וכן נחשף לעשן אספלט (זפת) שייצרו במחצבה וכן לאבק שריפה מהפיצוצים שבוצעו במחצבה במסגרת עבדותו במקום"
בחוות דעתך קבעת גם כי:
"חשיפה סביבתית מסבירה את רוב מקרי סרטן שלפוחית השתן. פני השטח הפנימיים של שלפוחית השתן חשופים לחומרים מסרטנים פוטנציאליים המופרשים אל תוך השתן או לחומרים המשופעלים בדרכי השתן והופכים למסרטנים באמצעות אנזימים".
האם נכון יהיה לומר, כי 6 מהחומרים אליהם נחשף המנוח בעבודתו, כולם או חלקם, מנויים בחומרים אליהם מתייחסת קביעתך הנ"ל?
ב)בחוות דעת קבעת כי:
"בתאריך 12.6.12 שחרר הארגון הבינלאומי לחקר הסרטן IARC...הודעה...כי קיימת עדות מדעית מספקת על מנת לסווג את תוצרי פליטת מנועי דיזל כבעלי פוטנציאל ודאי לגרימת סרטן באדם 1 Group זאת בהתבסס על עדות מספקת (SUFFICIENT EVIDENCE) כי חשיפה לתוצאים אלו מגבירה את הסיכון לסרטן ריאה. עם זאת, באשר לסיכון לגרימת סרטן שלפוחית השתן, בהודעה מצוין כי קיימת לכך עדות מוגבלת (LIMITED EVIDENCE)".
1.האם "עדות מוגבלת" היא עדות לקיומו של קשר סיבתי, אך איננה מוכחת מעל לכל ספק סביר, כפי שנדרש כדי לקבל חותם של "עדות מספקת"?
2.נכון כי סרטן שלפוחית השתן הועלה על ידי IARC לרמה של A2 , כפי שהיה מסווג סרטן הריאה מתוצרי הדיזל עד ליום 12.6.12?
3.אם לא, מה ההבדל ברמה הגרימתי בין סיווג סרטן שלפוחית השתן היום לבין סיווג הריאה עד לאותה קביעה חדשה של IARC?
ג)נכון כי IARC בהודעה האחרונה העלו את רמת הקרצינוגניות של תוצרי פליטת הדיזל לכל הסרטנים באופן יחסי, כולל של סרטן שלפוחית השתן?
ד)נכון כי עישון היה ונותר באותה רמת סיווג לגבי סרטן שלפוחית השתן?
ה)נכון כי במקביל הועלה הסיווג של החשיפות התעסוקתיות לגבי סרטן זה?
ו)נכון שזה הופך את כל המחקרים שקדמו ליום 12.6.12 ללא מעודכנים בעניין יחסי הגרימה לסרטן זה בין עישון לבין חשיפה תעסוקתית בכלל ותוצרי הדיזל בפרט?
ז)נכון שהיום הן העישון והן תוצרי הדיזל ידועים כגורמים באותה מידה של וודאות ושל סיווג לסרטן הריאה?
ח)נכון שהגרימה בעישון לסרטן הריאה והגרימה של החשיפה התעסוקתית לסרטן הריאה פועלות בצורת שפעול דומה?